Source: https://harabinnahrad.sk/
Timestamp: 2019-02-23 07:46:12+00:00

Document:
Občianska iniciatíva Harabin na hrad touto cestou ďakuje všetkým Slovenkám a Slovákom, vrátane tých ktorí žijú v zahraničí, za prejavenú ochotu a snahu dohliadať na transparentný priebeh volieb prezidenta Slovenskej republiky ako člen alebo náhradník volebnej komisie nominovaný Petičným výborom Harabin na hrad.
Zároveň sa ospravedlňujeme všetkým tým, ktorým sme pre veľký záujem a množstvo doručených emailov nestihli odpovedať.
Navštívte aktuálnu stránku Štefana Harabina
Občianska iniciatíva Harabin na hrad! je aktivitou rôznorodej skupiny ľudí najmä z prostredia právnickej obce, intelektuálnych kruhov, či bežných občanov.
Sme ľudia rôzneho veku, vzdelania, sociálneho statusu, náboženského či politického presvedčenia. Motivovaní snahou spraviť zo Slovenska právny štát, vyzývame doktora Harabina, aby kandidoval na post prezidenta Slovenskej republiky v roku 2019.
Sme presvedčení, že silný prezident môže byť nositeľom pozitívnej (r)evolúcie v celej spoločnosti. O to viac, ak ide o človeka, ktorý je pracovitý, nebojí sa pomenovať veci pravým menom a je jedným z najväčších odborníkov z oblasti práva v krajine.
Takzvaná kontroverzia – médiami desaťročia starostlivo pestovaný obraz „zlého muža slovenskej justície“ doktorovi Harabinovi len dáva záruku skutočnej nezávislosti a nepohodlnosti v očiach mocných, ktorí ťažia z bezprávia a marazmu v ktorom aj dnes všetci žijeme.
Veríme, že takmer tridsať rokov od nežnej revolúcie a 6 rokov od protestov gorila je načase, aby sme si zobrali späť svoju krajinu. A urobili z nej fungujúci právny štát.
Iniciatíva je otvorená, môže sa teda pripojiť každý, kto súhlasí s jej cieľom. Dovoľujeme si však vopred odmietnuť podporu od lobistov či predstaviteľov ktorejkoľvek z politických strán a hnutí.
Štefan Harabin je otvorený človek. Za týmto jednoduchým konštatovaním sa skrýva hlboký, ľudský príbeh.
V čase, keď som ho spoznal, čelil neuveriteľnému tlaku zo strany politikov, médií a dokonca niektorých jeho kolegov – sudcov, ktorí zorganizovali komplot v snahe pošpiniť jeho meno pred verejnosťou a to len preto, lebo sa dokázal postaviť proti svojvoľným politickým praktikám, poukázal na bezbrehé rozkrádanie spoločenského majetku, prekrúcanie právnych noriem a jednoducho na čistú chamtivosť, skrivodlivosť voči tým, ktorí nemajú prostriedky na to, aby sa dokázali brániť.
On to zvládal s úsmevom. Vravel mi: „Ty si myslíš, že si pred týmito darebákmi, potrimiskármi, zlodejmi naondím do gatí? Ja, ktorý som tridsať rokov robil trestného sudcu a mojimi rukami prešli tie najťažšie kauzy kriminálnych delikventov, vrahov a násilníkov? Že ma zlomia títo neoliberalisti vyrastení z komunistického základu? Ja, ktorý som hľadel do očí tým najhorším a najcynickejším zabijakom? Myslíš si, že dokážu vymyslieť sprisahanecké lži a klamstvá, ktoré by som už raz nepočul?
Štefan Harabin, rodák spod Tatier, pochádza z gazdovského prostredia, ktoré muselo uživiť desať hladných krkov. Jeho otec, aby zabezpečil príjem pre rozrastajúcu sa rodinu, odchádza do uhoľných baní v Amerike. Príbeh Harabina staršieho je paralelou príbehu, ktorý vo svojej dráme Bačova žena, napísal Ivan Stodola. Štefanov otec, rovnako ako protagonista spomínanej drámy, v banskom nešťastí je zavalený hlinou a kamením, avšak dokáže sa vlastnými rukami dostať von. Otcova skúsenosť sa premieta aj do Štefanovho charakteru. Keď rodine Harabinových pri kolektivizácii dediny komunisti berú nahrdlačené role, otca to nezlomí. Po mesiaci bezprávneho väzenia sa vracia, aby synom s úsmevom povedal: „nebojte sa, čo nám zobrali, to nám aj vrátia!“. Štefanovi, ktorý je jeho najmladším synom, vraví: „pozri sa, mňa zavalilo a dostal som sa z toho, vari si len nemyslíš, že ma títo darebáci zlomia?!“
Štefan Harabin je otvorený človek, čestný a úprimný a ten, kto sa rozhodol žiť kriminálnym spôsobom života, to u tohto sudcu nemá ľahké. Vo svojom postoji na podklade práva, spravodlivosti a vyrovnanej spoločnosti sa pred nikým neohne. Pripomína mi kameň v búrlivej rieke života, o ktorý sa roztriešti aj ten najdravejší prúd.
Pre mňa, kto patrí do generácie šesťdesiatnikov, čo sme ľudsky a emotívne prežívali udalosti novembra 1989 je postava sudcu Harabina obrovskou nádejou. V tom roku moji vrstovníci nemali ešte ani štyridsať a cítili sme sa na vrchole výkonnosti, jednak fyzickej i psychickej. Spomínam si ako som zažil novembrovú Prahu roku 1989, kde som bol vyslaný ako zástupca odborov z môjho pracoviska. Sedeli sme v obrovskej sále, kde bolo do tristo ľudí. Nepoznali sme sa, ale jeden s druhým sme sa zdravili a čo bolo naozaj nezvyklé – usmievali sme sa. Tristo neznámych ľudí pracovalo na memorande bez akejkoľvek známky únavy mnoho hodín do neskorej noci. Nik ani len nezareptal. Pripadal som si ako v jednom organizme nabitom neuveriteľnou energiou. Skončili sme až ráno a ja som vyšiel do mesta dýchajúceho revolúciou. Na Václavskom námestí pri soche svätého Václava bol dav ľudí. Ktosi pri soche rozdával letáky, ale cez dav sa k nim nedalo dostať. Zakričal som: „Ja som zo Slovenska, dajte aj nám niečo!“ a stalo sa niečo neuveriteľné. Dav sa rozostúpil, spravil mi uličku a ja som si išiel zobrať letáky.
To sú spomienky, ktoré nedokážu vymazať žiadni súčasní politickí oportunisti, ktorí kývajú hlavami v rytme zbohatlíkov, kde-kade nazbieraných oligarchov, ktorí vyrástli ako pleseň na podhubí bezcharakternosti, ľudí bez zábran, ktoré slušnému človeku nedovolia podvádzať, robiť intrigy a šíriť klamstvá, len aby dosiahli vlastný prospech.
Nie, tá nádej, tak neuveriteľne a snáď zázrakom prebudená v tom zvláštnom roku, nezamrela. Nosíme ju v srdciach a dýchame preto, že raz sa poslanie tej revolúcie, ktorá bola až príliš nežná, aby sa vysporiadala so všetkými špinavcami, oportunistami, darebákmi, ktorí sa opájali svojou príležitosťou len preto, lebo nik ich zločiny nepotrestal.
Štefan Harabin, otvorený človek je pre mňa stelesnením tejto nádeje. Je stelesnením práva, ktoré slušnému človeku umožní žiť slušný život.
spisovateľ, fotograf a vedec
Slová sú zadarmo, ale to ako ich použijem môže mať veľkú cenu
Najjednoduchší a zároveň najúčinnejší spôsob ako sa dá pomôcť je oboznámiť svojich priateľov, susedov, kolegov, príbuzných a známych o tom, že existuje táto iniciatíva. Či už osobne alebo zdieľaním na sociálnych sieťach, blogoch, videách a podobne.
Samozrejme, treba sa pripraviť ľuďom nie len povedať „čo podpisujú“ ale hlavne vysvetliť „prečo?“.
Najväčší dar, aký môžem dať, je môj čas
Ak ste ochotný a schopný pomôcť nášmu projektu ako dobrovoľník, vyplňte dotazník, ktorý sa vám zobrazí po kliknutí na gombík Vyplniť dotazník nad týmto textom. My Vás zaradíme do databázy záujemcov o prácu v budúcom kampaňovom tíme. Momentálne hľadáme najmä ľudí ktorí:
dokážu vo svojej obci, či meste zorganizovať stretnutie občanov – predvolebný míting.
neskôr s rozdávaním/roznášaním letákov a plagátov
pomôžu so zbieraním podpisov na petíciu
Dotazník vyplňte poctivo, nezabudnite na kontakty a zaškrtnúť činnosti, ktorými by ste pri kampani chceli pomôcť. V časti Poznámka môžete uviesť svoje ďalšie návrhy a všetko čo pokladáte za dôležité.
Pamätajte prosím, že tieto aktivity sú čisto dobrovoľné. Nemôžeme Vám za ne ponúknuť náležitú finančnú odmenu (mzdu). No v rámci rozpočtu sa Vám budeme snažiť preplatiť všetky vzniknuté náklady.
Nemôžem si dovoliť kupovať politikov. Ale môžem si dovoliť prispieť na kampaň sudcovi, ktorý sa kúpiť nedá.
Všetky príspevky budú použité výhradne na účely zbierania podpisov, rozširovanie petície a financovanie ostatných činností súvisiacich s podporou kandidatúry Štefana Harabina.
Zvyšnú čiastku venujeme doktorovi Harabinovi ako úvodný príspevok na kampaň, keď oficiálne ohlási svoju kandidatúru.
SK 8811 0000 0000 2943 052 446
harabinnahrad
Stiahni si petičný hárok
Každý podpis sa počíta
Petíciu si môžete stiahnuť kliknutím na gombík Stiahni si petičný hárok nad textom. Vytlačené a čitateľne vyplnené hárky (prosíme uvádzať len celú adresu pobytu – nie skratky) nám môžete poslať na P.O. BOX 320, 830 00 Bratislava 3.
Prípadne nás kontaktujte na maily info@harabinnahrad.sk a my Vám čisté hárky vďačne pošleme.
Jednou z najočierňovanejších osôb v mainstreamovych médiach je práve Štefan Harabin. Upriamime pozornosť na najviac omieľané polopravdy, či úplné lži, ktoré tieto média pravidelne publikujú.
Podľa prepočtov občianskeho združenia Via Iuris, ktoré sa zameriava na hodnotenie práce súdnictva, vysúdil Harabin za nepravdivé tvrdenia o jeho osobe od súkromných médií Plus 7 dni, Plus 1 deň, SME a Pravda už takmer 164 tisíc eur a materiálu na to, aby vysúdil ďalšie, publikovali znova dosť. Od Generálnej prokuratúry vysúdil 150 tisíc eur v kauze Sadiki..
Najčastejšie omieľané mediálne klamstvá
1. Harabin telefonoval so Sadikim
2. Harabin nepustil kontrolu na NS
3. Harabin si udelil odmeny
4. Harabinov syn používal jeho služobné auto
5. Harabin prepustil Lališa na slobodu
6. Štrasburgsky súd rozhodol v prospech Harabinovho kritika
7. Za Harabina sa zhoršil stav justície
8. Harabin za socializmu odsúdil kňaza
9. Harabin oslobodil neonacistu a neuznal rasový motív
10. Harabin nezákonne rozhodol o inšpekcii
11. Harabin sprísnil tresty za popieranie holokaustu
12. Harabin oslobodil Šajgala
13. Harabin získal lacno byt v starom meste
Harabin sa so Sadikim nepozná a nikdy spolu nevolali. O dôvodoch prečo priniesol Lipšic do parlamentu údajný prepis telefonického rozhovoru práve s touto osobou sa vyjadril Harabin v obsiahlom rozhovore tu: https://www.hlavnespravy.sk/exkluzivny-rozhovor-so-stefanom-harabinom-o-zakulisi-politiky-a-o-tom-co-sa-z-medii-nedozviete/853944
Faktom naopak je, že po požiadaní švajčiarskych orgánov o vydanie Sadikiho na stíhanie, bolo Sadikimu expresne rýchlo udelené slovenské štátne občianstvo práve v čase, keď bol ministrom spravodlivosti Lipšic a ministrom vnútra Šimko, ktorí ho tak zachránili pred vydaním. Sadiki bol neskôr pre inú trestnú činnosť odsúdený na 22 rokov a rozsudok mu potvrdil práve Najvyšší súd ktorému v tom čase predsedal Štefan Harabin.
Údajný prepis nahrávky pre výrokovú imunitu zverejnil v parlamente Lipšic. Jeho pravosť, iba mediálne potvrdil vtedajší generálny prokurátor Dobroslav Trnka, (neskôr sa v súkromí za to Harabinovi ospravedlnil). Harabin zažaloval generálnu prokuratúru a žiadal predložiť odpočúvací spis s nahrávkou, z ktorej mal byť prepis vyhotovený. Zástupca generálnej prokuratúry tvrdil, že takýto odpočúvací spis ani nahrávka neexistujú preto ich nemôže predložiť a generálna prokuratúra bola súdom právoplatne zaviazaná Harabinovi zaplatiť odškodné 150 tisíc eur. Harabin žiadal v parlamente aby bol Lipšic zbavený poslaneckej imunity a bol vydaný na trestnoprávne konanie. Strana Smer vo vládnej koalície však Lipšica podržala.
Harabin nepustil kontrolu na Najvyšší Súd
Harabin bol médiami obvinený že svojvoľne odmietal finančné kontroly na Najvyššom súde. Ako sa neskôr ukázalo, Harabin postupoval podľa zákona, na rozdiel od Mikloša, ktorý nezákonné kontroly inicioval. Harabin vyhral v tejto spojitosti všetky súdne spory s Miklošovým ministerstvom financií a Žitňanskej ministerstvom spravodlivosti. Bolo ich päť. Na najvyšších súdoch európskych krajín bol Harabin dávaný za vzor, že kontrolu súdov nemôže vykonávať ministerstvo financií, ale iba Najvyšší kontrolný úrad a riadia sa presne tak isto a takéto kontroly exekutívou neumožňujú. Harabin sám v danom prípade pozval kontrolu NKÚ na Najvyšší súd, ktorý nezistil ani jeden zmiznutý cent, práve naopak konštatoval, hospodárne nakladanie z verejnými prostriedkami.
Harabin si odmeny neudelil. Harabin poberal rovnako ako ďalší 20 sudcovia trestného kolégia Najvyššieho súdu a 16 sudcovia Špeciálneho súdu šesťnásobný príplatok ktorý schválili na Lipšicov návrh poslanci v parlamente aj za pomoci SMERu.
V rokoch 2009 a 2010 bol tento príplatok ešte vo výške šesťnásobku priemernej mzdy v národnom hospodárstve a až následne bol na základe Harabinovho podania na Ústavný súd znížený na dvojnásobok priemernej mzdy v národnom hospodárstve. Takýto vysoký príplatok poberali v rokoch 2009 a 2010 spolu 20 sudcovia Najvyššieho súdu a 16 sudcovia Špeciálneho súdu v Pezinku. Odmeny v roku 2010 mu udelila ministerka Petríková práve na návrh súčasnej predsedníčky Švecovej.
V čase keď bol Harabin predsedom súdu, bol za rovnaký plat zároveň i predsedom súdnej rady aj pravidelne pojednával a dva roky vykonával aj funkciu podpredsedu. V súčasnosti vykonávajú tieto funkcie dve sudkyne s dvoma platmi a ani jedna z nich nepojednáva a vo funkcii je už i podpredsedníčka.
Kauzu v ktorej Harabinov syn išiel na nákup v otcovom služobnom aute priniesli bulvárne média. Pridelené služobné auto však neslúži striktne len tomu komu je pridelené, ale môže ho používať aj člen rodiny. Rovnako ako služobný byt. Pokiaľ sa človek ktorému bol služobný byt pridelený práve v byte nenachádza, neznamená to, že zvyšok rodiny má čakať na chodbe, kým sa držiteľ služobného bytu nevráti. V spomenutom prípade šiel Harabinov syn na nákup otcovým služobným autom. Ak by šiel na nákup Harabin, vtedy v pozícii ministra, muselo by s nim ísť ešte jedno auto s ochrankou. Harabin práve naopak šetril verejné prostriedky štatu.
V skutočnosti Harabin a jeho senát žiadneho Lališa na slobodu neprepustil, ale pridelil spis na konanie záložnému senátu v Banskej Bystrici potom, čo Lališ oprávnene namietal zaujatosť sudcov senátu špecializovaného súdu, ktorí už v inej kauze po dohode o vine a treste prezumovali jeho vinu. Viac o prípade tu: https://www.youtube.com/watch?v=T5oummV4aoE&t=358s
https://www.hlavnespravy.sk/mainstream-znovu-manipuluje-ze-harabin-rozhoduje-v-prospech-mafie-pusta-na-slobodu-vrahov-ako-je-naozaj/1071386
Nielen Lališ, ale aj sto násobný vrah má právo na zákonný súd a zákonných sudcov. Keď sa to nedodrží, štát platí ťažké peniaze dotknutým osobám.
Štrasburgsky súd rozhodol v prospech Harabinovho kritika
Všetky mainstreamove média priniesli v jeden deň informáciu, že Harabinov kritik uspel v Štrasburgu. Informácia mala vyvolať dojem, že Harabin prehral nejaký spor na Európskom súde pre ľudské práva.
V skutočnosti „Harabinov kritik“ Paluda žaloval, že mu všeobecné súdy na základe prijatej právnej úpravy z dielne Lipšic-Žitňanská, neumožnili preskúmať rozhodnutie súdnej rady. Štrasburgsky súd vo veci sudcu Paludu rozhodol, že právna úprava prijatá Žitňanskou a Lipšicom, je nesúladná s Európskym dohovorom.
Sudca Paluda médiami nazvaný „Harabinov kritik“ tak v Štrasburgu skutočne uspel, ale proti právnej úprave, Žitňanskej a Lipšica.
U Paludu ide navyše o človeka, ktorý na Najvyššom súde kradol peniaze formou duplicitného vyplácania diét, čo zistila ešte kontrola ministerstva spravodlivosti pod vedením Čarnogurského.
Viac tu: https://www.hlavnespravy.sk/ako-mainstreamove-media-urobili-z-kauzy-v-ktorej-harabin-nefiguruje-jeho-prehru-v-strasburgu/1030722
Pri nástupe Harabina na ministerstvo trvalo civilné súdne konanie v priemere 28 mesiacov. Harabin navýšil počet sudcov o 150. Posilnil postavenie predsedov súdov a chodil osobne na kontroly náhodne vybratých pojednávaní. Súdne konanie sa tak za jeho ministrovania skrátilo z 28 na 11 mesiacov, čo výhradne k ministrovaniu Harabina skonštatovala aj Rada ministrov spravodlivosti Rady Európy vo februári 2011. Nástupom Žitňanskej v roku 2010 a Boreca 2012 až doteraz sa civilné konanie natiahlo už na viac ako 30 mesiacov.
Pri Harabinovom odchode z postu predsedu Najvyššieho súdu v roku 2014 nebol evidovaný ani jeden spis starší ako jeden rok. Tri roky po jeho odchode sú na Najvyššom súde už stovky spisov starších ako rok a desiatky starších ako tri roky.
Senát, ktorému Harabin predsedal, pána Bystríka Janíka spod obžaloby oslobodil v plnom rozsahu, keďže v spise sa nachádzali podklady, ktoré tam nemali čo hľadať a hlavná svedkyňa obžaloby bola vo svojich výpovediach nedôveryhodná.
Prokurátor sa odvolal a nadriadený odvolací súd vyslovil právny názor, že pána Bystríka Janíka treba odsúdiť, pretože je vinný z podvodu. Harabinov senát tak bol viazaný právnym názorom nadriadeného súdu. To znamená, že už nemohol rozhodnúť inak, ako rozhodol nadriadený odvolací súd.
Jedna sa o krčmovú bitku medzi slovákom a francúzom čiernej pleti, z ktorej sa Špecializovaný súd snažil vyrobiť rasovo motivovaný trestný čin. Dôkazom mala byť skutočnosť, že slovák dal „like“ na facebookovej stránke Slovenského hnutia obrody, ktoré je podľa wikipédie do ktorej môže prispievať každý, hnutie ktoré sympatizuje s fašizmom Viac tu: https://www.hlavnespravy.sk/harabin-zrusil-obvinenie-specializovaneho-sudu-podla-protiextremistickeho-zakona-obvineneho-prepustil-na-slobodu/929478
Inšpekciu ministerstva vnútra vyňal Kaliňák nariadením z policajného zboru a inštitucionalizoval ju na ministerstve vnútra v rozpore s Trestným poriadkom, zákonom o policajnom zbore a kompetenčným zákonom ako organ činný v trestnom konaní. Čo je hrubá nezákonnosť a zneužitie právomoci verejného činiteľa. Harabinov senát rozhodol, že takto vyňatá inšpekcia je nezákonná. Kaliňak tento rozsudok nerešpektoval a dosiahol, že iný senát ktorému predsedal sudca Kliment, ktorý jazdil opitý, za čo nebol zrejmé vďaka Kaliňakovi stíhaný, vydal opačné stanovisko, že inšpekcia je zákonná. Existujú právoplatné a procesne nezrušiteľné rozhodnutia päťčlenných senátov Najvyššieho súdu, v ktorých Harabin mal iba jeden hlas o tom, že policajná inšpekcia na ministerstve vnútra je nezákonná a, Fico, Kaliňák, Žitňanská a Čižnár ich hrubo porušujú, hoci sú aj pre nich právne záväzné.
Harabin sprísnil tresty za popieranie holokaustu:
Harabin skutočne predložil do vlády návrh novely Trestného zákona na mierne zvýšenie trestnej sadzby v tomto smere. Dôvodom bolo, aby popri miernom zvýšení dolnej hranici trestnej sadzby za popieranie holokaustu, cez parlament prešlo i hlasovanie o zavedení trestnej zodpovednosti nielen za popieranie holokaustu židov, ale aj popieranie genocídy Arménov.
USA tiež uznali genocídu Arménov v Kongrese, ale do trestného zákonodarstva ju nedali a nechceli ani, aby to bolo v Európskom zákonodarstve z obavy zhoršenia vzťahov s Tureckom. Slovensko sa tak vďaka Harabinovej novele stalo prvou krajinou v EÚ ktorá si genocídu Arménov dala do Trestného zákona. Za tento počin dostal Harabin najvyššie štátne vyznamenanie od arménskeho prezidenta Sarkisiana.
Harabinov senát nerozhodoval vo veci vraždy Kubašiaka, ako to prezentovali média, lebo za vraždu Kubašiaka už bol odsúdený Petluš na 25 rokov, bez účasti Igora Šajgala. Harabinov senát rozhodoval o odvolaní v kauze, kde bol Igor Šajgal obžalovaný za objednávku lúpeže dokumentov. Navyše Harabinov senát neoslobodil Šajgala, ale vrátil vec súdu prvého stupňa na nové konanie a rozhodnutie.
Viac tu: https://www.hlavnespravy.sk/dalsie-zavadzanie-mainstreamu-harabin-o-ziadnej-vrazde-kubasiaka-nerozhodoval/1219024

References: súd 
 súd 
 Súd

 súd 
 súd 
 súd 
 súd 
 súd 
 súd